แท้งลูกได้เกือบ3อาทิตค่ะตั้งแต่วันที่18พ.ย ยังมีเลือดออกนิดหน่อยน้อยมากพอติดกางเกง แต่มาวันนี้8ธ.ค มีอาการปวดท้องน้อยมากและมีก้อนเลือดออกมา และมีเลือดไหลออกมาเรื่อยๆไม่มาก แบบนี้ปกติมั้ยค้ะ
สวัสดีค่ะ หากได้ใช้ยาในการทำแท้ง โดยเฉลี่ยแล้วจะมีเลือดไหลประมาณ 9-14 วันหลัง โดยจะมีปริมาณมากในช่วงแรก หลังจากนั้น เลือดจะค่อยๆ ออกน้อยลงจนหายไป แต่ในบางราย อาจมีเลือดออกได้นานถึง 4 สัปดาห์ดังนั้น หากหลังจากแท้งไปแล้ว เลือดค่อยๆ ลดงน้อยลงจนเกือบหายไปแล้ว แสดงว่าน่าจะเกิดการแท้งสมบูรณ์แล้ว แต่ต่อมามีอาการปวดท้องน้อยและมีเลือดไหลออกมาอีก อาจเกิดจาก- มีการอักเสบติดเชื้อในมดลูก ซึ่งมักจะมีตกขาวที่ผิดปกติร่วมด้วย- เป็นเลือดประจำเดือน หลังการแท้ง การทำงานของรังไข่และการตกไข่ก็จะกลับมาในทันที และประจำเดือนก็จะกลับมาได้เร็วภายใน 4 สัปดาห์- การใช้ยาออร์โมนต่างๆ เช่น ยาสตรี ยาสมุนไพร อาหารเสริมต่างๆหากเลือดที่ออกมาใหม่นี้ ออกนานเกิน 1 สัปดาห์ หรือมีอาการปวดท้องน้อยต่อเนื่อง มีตกขาวที่ปิดปกติ ก็ควรไปพบสูติ-นรีแพทย์เพื่อตรวจหาสาเหตุค่ะ